Babelscape/SREDFM huggingface dataset:
गीता बाली

thumb|गीता बाली

गीता बाली हिन्दी फिल्मों की एक प्रसिद्ध अभिनेत्री हैं। गीता बाली का जन्म विभाजन के पूर्व के पंजाब में हरकिर्तन कौर के रूप में हुआ था। वह सिख थीं और उनके फ़िल्मों में आने से पहले उनका परिवार काफी गरीबी में रहता था। १९५० के दशक में वह काफी विख्यात अदाकारा थीं।
ईशा कोपिकर

thumb|right|200px|ईशा कोपिकर
ईशा कोपिकर (जन्म: 19 सितंबर, 1976) हिन्दी फ़िल्मों की एक अभिनेत्री हैं।
मुरली कार्तिक

मुरली कार्तिक (, जन्म 11 सितम्बर १९७६) एक पूर्व भारतीय क्रिकेट टीम के खिलाड़ी है जिन्होंने साल २००० से २००७ भारत के लिए टेस्ट क्रिकेट और एक दिवसीय अंतर्राष्ट्रीय क्रिकेट खेला था। इन्होंने २०१४ में क्रिकेट के सभी प्रारूपों से संन्यास लिया था।

मुरली कार्तिक बाएं हाथ के पारंपरिक स्पिनर थे. उनकी गेंद में स्पिन और अच्छी उछाल होती थी. वे अच्छी फ्लाइट भी कराते थे. मुरली कार्तिक अपने जमाने के देश के बाएं हाथ के सर्वश्रेष्ठ स्पिनर थे. हालांकि, उन्हें प्रतिभा के मुताबिक भारतीय टीम में मौका नहीं मिला. इसकी एक वजह यह भी थी कि उन दिनों भारतीय टीम में लेग स्पिनर अनिल कुंबले और आफ स्पिनर हरभजन सिंह की जोड़ी जम चुकी थी. कोई भी कप्तान या कोच अनिल कुंबले और हरभजन सिंह की जोड़ी नहीं तोड़ना चाहता था. इसलिए मुरली कार्तिक को ज्यादातर तभी भारतीय टीम में जगह मिली, जब अनिल कुंबले या हरभजन सिंह चोट के कारण खेलने में सक्षम नहीं थे.

साल 2004 में ऑस्ट्रेलिया के खिलाफ मुंबई टेस्ट में अनिल कुंबले, हरभजन सिंह और मुरली कार्तिक तीनों ही खेले. इस मैच में सबसे अधिक सात विकेट मुरली कार्तिक ने लिए और मैन ऑफ द मैच चुने गए. मुरली कार्तिक को इस मैच के बाद सिर्फ एक मैच में मौका मिला. दक्षिण अफ्रीका के खिलाफ इस टेस्ट मैच में वे सिर्फ दो विकेट ले सके. इसके बाद मुरली कार्तिक को भारतीय टेस्ट टीम में कभी शामिल नहीं किया गया. अपना आखिरी टेस्ट मैच खेलने के 10 साल बाद इस खिलाड़ी ने सक्रिय क्रिकेट से संन्यास ले लिया और कॉमेंट्री करने लगे. अब वे देश के लोकप्रिय कॉमेंटटरों में गिने जाते हैं.
श्रीपति मिश्रा

श्रीपति मिश्रा (20 जनवरी 1924 - 07 दिसम्बर 2002) उत्तर प्रदेश के भूतपूर्व मुख्यमंत्री थे। वह भारतीय राष्ट्रीय कांग्रेस के एक नेता थे। वे पूर्व में विधान सभा अध्यक्ष भी थे।
उनके पिता प्रतिष्ठित राजकीय वैद्य पंडित राम प्रसाद मिश्र थे। उनका जन्म 20 जनवरी, 1924 को गांव सूरापुरसुल्तानपुर में हुआ था। उन्होंने वाराणसी तथा लखनऊ विश्वविद्यालयों में पढ़ाई की व एम0ए0, एल-एल0बी0 की डिग्री प्राप्त की। उनका विवाह श्रीमती राजकुमारी मिश्र से 1941 में हुआ। उनके तीन पुत्र तथा एक पुत्री थीं। व्यवसायिक रूप से वे कृषि एवं वकालत करते थे। मार्च 1962 में वे पहली बार विधान सभा (तीसरी) के सदस्य के रूप में निर्वाचित हुए। मार्च 1967 में वे चौथी विधान सभा के सदस्‍य बने। 19 जून 1967 से 14 अप्रैल 1968 तक वे उत्तर प्रदेश विधान सभा के उपाध्यक्ष रहे।

1969 में वे लोक सभा के सदस्य बने। 18 फरवरी 1970 से 01 अक्टूबर 1970 तक वे चौधरी चरण सिंह की सरकार में मंत्री रहे व उनके पास खाद्य एवं रसद, राजस्‍व अभाव, समाज कल्‍याण, हरिजन सहायक, शिक्षा, खेलकूद, श्रम, सहायता एवं पुनर्वास का कार्यभार था। 18 अक्‍टूबर 1970 से 04 अप्रैल 1971 तक वे त्रिभुवन नारायण सिंह सरकार के मंत्रिमण्‍डल में शिक्षा एवं प्राविधिक शिक्षा मंत्री रहे। 1970 से 1976 तक वे विधान परिषद् के सदस्य रहे। 1976 में वे राज्य योजना आयोग के उपाध्यक्ष बने। जून 1980 में वे आठवीं विधान सभा के सदस्‍य बने। 07 जुलाई 1980 से 18 जुलाई 1982 तक वे उत्तर प्रदेश विधान सभा के अध्यक्ष रहे। 19 जुलाई 1982 से 02 अगस्‍त 1984 तक वे उत्तर प्रदेश के मुख्यमंत्री रहे। 1985 में वे आठवीं लोक सभा के सदस्य बने। 07 दिसम्बर 2002 को उनका निधन हो गया।

;विदेश यात्रा
26वीं कामनवेल्‍थ पार्लियामेंटरी एसोसिएशन कांफ्रेंस, लुसाका (जाम्बिया), सितम्‍बर- अक्‍टूबर, 1980,   27वीं कामनवेल्‍थ पार्लियामेंटरी एसोसिएशन कांफ्रेंस, सूवा (फिजी), अक्‍टूबर, 1981,  केन्‍या, मारीशस, सेशल्‍ज, श्रीलंका, सिंगापुर, आस्‍ट्रेलिया, फिलीपीन्‍स, जापान, हांगकांग, थाईलैण्‍ड तथा बहरीन आदि।

;अन्‍य जानकारी
*जुडिशियल मजिस्‍ट्रेट (1954- 1958)
बौना ग्रह

बौना ग्रह एक ऐसा आकाशीय पिंड होता है जो किसी अन्य ग्रह की परिक्रमा नहीं करता तथा ग्रह के समान बहुत से गुण प्रदर्शित नहीं करता |
सौरमण्डल में बौने ग्रहों की संख्या अज्ञात है | बौना ग्रह का निर्धारण उसका करीब से अवलोकन करके किया जाता है | आधा दर्जन बौने ग्रहों में कम से कम एक चन्द्रमा अर्थात उपग्रह उपस्थित है | आकाशीय पिंडों को तीन भागों में विभाजित किया गया है जो तारे की विशिष्ट कक्षा में परिक्रमा करते हैं- बौना ग्रह, उपग्रह और ग्रह | ग्रह की नई संकल्पना ने प्लूटो को ग्रहों की श्रेणी से निकल कर बौने ग्रहों की श्रेणी में रखा गया |
हैली धूमकेतु

(विकिपीडिया अंग्रेजी से अनुवादित)

 हैली धूमकेतु (आधिकारिक तौर पर नामित 1P/Halley) को एक लघु-अवधि धूमकेतु के रूप में बेहतर जाना जाता है। यह प्रत्येक ७५ से ७६ वर्ष के अंतराल में पृथ्वी से नजर आता है। हैली ही एक मात्र लघु-अवधि धूमकेतु है जिसे पृथ्वी से नग्न आँखों से साफ़-साफ़ देखा जा सकता है और यह नग्न आँखों से देखे जाने वाला एक मात्र धूमकेतु है जो मानव जीवन में दो बार दिखाई देता है। नग्न आँखों से दिखाई देने वाले अन्य धूमकेतु चमकदार और अधिक दर्शनीय हो सकते है लेकिन वह हजारों वर्षों में केवल एक बार दिखाई देते है। 

हैली के भीतरी सौरमंडल में लौटने पर इसका खगोलविज्ञानियों द्वारा २४० इ.पू. के बाद से अवलोकन और रिकार्ड दर्ज किया जाता रहा है। इस धूमकेतु के दिखने के स्पष्ट रिकॉर्ड चीनी, बेबीलोनियन और मध्यकालीन यूरोपीय शासकों द्वारा दर्ज किए गए थे परन्तु उस समय इसे आवर्ती धूमकेतु के रूप में नहीं पहचाना जा सका था। इसे आवर्ती धूमकेतु के रूप में सर्वप्रथम सन् १७०५ में अंग्रेज खगोलविज्ञानी एडमंड हैली द्वारा पहचाना गया था तथा बाद में उनके नाम पर इसका नाम हैली धूमकेतु रखा गया था। हैली धूमकेतु भीतरी सौरमंडल में आखरी बार सन् १९८६ में दिखाई दिया था और यह अगली बार सन् २०६१ के मध्य में दिखाई देगा। 

सन् १९८६ में प्रवेश के दौरान हैली प्रथम धूमकेतु बना जिसका अंतरिक्ष यान द्वारा बारीकी से और विस्तार से अध्ययन किया गया। इसने हैली की नाभि की संरचना तथा कोमा और पूंछ के गठन के तंत्र का सबसे पहला अवलोकन डाटा उपलब्ध कराया। इस अवलोकन ने धूमकेतु की संरचना के बारे में लम्बे समय से चली आ रही अवधारणाओं को, विशेष रूप से फ्रेड व्हिपल के ' डर्टी स्नो बॉल ' मॉडल को आधार प्रदान किया। उन्होंने हैली की संरचना का सही अनुमान लगाया था कि यह अस्थिर पदार्थों के मिश्रण से बना है जैसे कि - पानी, कार्बन डाईआक्साइड, अमोनिया और धूल। इस मिशन ने जो डाटा उपलब्ध कराया है, उससे हैली के बारे में हमारे विचारो में काफी सुधार हुआ है। उदाहरण के लिए हमें अब यह समझ में आ रहा है कि हैली की सतह मोटे तौर पर धूल और गैर वाष्पशील पदार्थों से बनी है तथा उसका मात्र छोटा सा हिस्सा ही बर्फ या अस्थिर पदार्थ से बना हुआ है।
१९९६

१९९६ निम्न रूप से नामित किया गया था:
*गरीबी उन्मूलन के लिए अंतरराष्ट्रीय वर्ष
धूमकेतु

thumb| हेल-बॉप धुमकेतू २९ मार्च १९९७ में पेजिन, क्रोएशिया में देखा गया 
धूमकेतु सौरमण्डलीय निकाय है जो पत्थर, धूल, बर्फ और गैस के बने हुए छोटे-छोटे खण्ड होते है। यह ग्रहो के समान सूर्य की परिक्रमा करते है। छोटे पथ वाले धूमकेतु सूर्य की परिक्रमा एक अण्डाकार पथ में लगभग ६ से २०० वर्ष में पूरी करते है। कुछ धूमकेतु का पथ वलयाकार होता है और वो मात्र एक बार ही दिखाई देते है। लम्बे पथ वाले धूमकेतु एक परिक्रमा करने में हजारों वर्ष लगाते है।

अधिकतर धूमकेतु बर्फ, कार्बन डाईऑक्साइड, मीथेन, अमोनिया तथा अन्य पदार्थ जैसे सिलिकेट और कार्बनिक मिश्रण के बने होते है।
रियो मोरी

thumb|right|रियो मोरी
रियो मोरी (森 理世) 2007 की मिस यूनीवर्स चुनी गई हैं। 
* 
*
जुलेयका रिवेरा

thumb|right|जुलेयका रिवेरा
जुलेयका रिवेरा (जन्म 3 अक्टूबर 1987) वर्ष २००६ की मिस यूनीवर्स थीं। इनका जन्म केसी, प्युर्तोरिको में हुआ और यह सलीनास, प्युर्तोरिको में पली बढ़ीं।
यूएफ़ा चैम्पियंस लीग 2006-07

यूएफ़ा चैम्पियंस लीग 2006-07 यूरोपीय फ़ुटबॉल क्लब प्रतियोगिता का 52वाँ संस्करण और यूएफ़ा चैम्पियंस लीग का प्रबंध का 15वाँ संस्करण था। 23 मई 2007 को इसके अंतिम खेल में एसी मिलान और लिवरपूल का मुक़ाबला हुआ। एथेंस में फ़ुटबॉल की यूरोपीय यूएफ़ा चैम्पियंस लीग के फ़ाइनल में इटली के क्लब ए सी मिलान ने ब्रिटेन के लिवरपूल को 2-1 से हरा दिया।

दो वर्ष पहले भी यही दोनों टीमें फ़ाइनल मैच में इस्तानबुल तुर्की में भिड़ी थीं और उस वक्त लिवरपूल ने बाज़ी मारी थी। एसी मिलान की ओर से फ़िलिपो इंज़ाघी ने दोनों भाग में एक एक गोल किया। लिवरपूल ने फिर भी हार नहीं मानी और मैच के ख़त्म होने से पहले एक गोल दाग दिया। पर वह दूसरा गोल करने में असफल रहे और एसी मिलान 2006-07 का यूएफ़ा विजेता बन गया।
मिस यूनीवर्स 2000

मिस यूनीवर्स 2000 मिस यूनीवर्स का ४९वाँ संस्करण था जिसे भारत की लारा दत्ता ने जीता।

श्रेणी:मिस यूनीवर्स
एमीलिया वेगा

एमीलिया वेगा (जन्म 7 नवंबर 1984) वर्ष २००३ की मिस यूनीवर्स थीं।
ज़िम्बाब्वे क्रिकेट टीम

ज़िम्बाब्वे क्रिकेट टीम, अंतर्राष्ट्रीय क्रिकेट में ज़िम्बाब्वे का प्रतिनिधित्व करती है और इसे ज़िम्बाब्वे क्रिकेट (पुर्व में ज़िम्बाब्वे क्रिकेट संघ के रूप में जाना जाता था।) द्वारा प्रशासित किया जाता है।
जस्टिन पासेक

जस्टिन पासेक (जन्म 27 अगस्त 1979) पनामा की एक मॉडल एवं वर्ष २००२ की मिस यूनीवर्स हैं। २००२ में पहले ओक्साना फ़ेदरोवा को मिस यूनीवर्स चुना गया था पर बाद में यह पदवी ओक्साना से छीनकर जस्टिन पासेक को दे दी गई।
पेट्रोनास जुड़वा मीनार

250px|thumbnail|right|पेट्रोनास टि्वन टावर

पेट्रोनास जुड़वा मीनार या पेट्रोनास ट्विन टॉवर मलेशिया के क्वालालम्पुर शहर में स्थित दुनिया की गगनचुम्बी इमारतों में से एक है। इसके निर्माण में करीबन तीन वर्ष लगे। इस ८८ मंजिला इमारत के एक मंजिल को बनाने में ४ दिन लगे थे।

सन् १९९८ से लेकर, ताइपेई १०१ के पूर्ण होने तक, सन् २००४ तक यह इमारत दुनिया की सबसे ऊंची इमारत थी और आज भी दुनिया की सबसे ऊंची जुड़वा इमारत है।
ओक्साना फ़ेदरोवा

thumb|right|ओक्साना फ़ेदरोवा

ओक्साना फ़ेदरोवा (जन्म 17 दिसंबर 1977) वर्ष २००२ की मिस यूनीवर्स बनीं किंतु उनसे यह पदवी बाद में छीन ली गई एवं पनामा की जस्टिन पासेक को दे दी गई। वह रूस की रहने वाली हैं और वह पहली मिस रूस थीं जो मिस यूनीवर्स बनीं। उन्होंने अपना कैरियर एक मौडल के रूप में शुरु किया। १९९९ में वह मिस सेंट पीटर्सबर्ग बनीं और २००१ में मिस रूस।
क्रमानुदेशन

350px|thumb|right|'बेसिक' नामक संगणक भाषा में लिखे किसी प्रोग्राम की कुछ पंक्तियाँ
प्रोग्रामिंग एक कंप्यूटर/संगणक के लिये एक प्रोग्राम लिखने की प्रक्रिया है। प्रोग्राम कंप्यूटर के द्वारा किसी कार्य को करवाने के लिये लिखा जाता है।

सामान्य जीवन में जब हम किसी कार्य विशेष को करने का निर्णय करते हैं तो उस कार्य को करने से पूर्व उसकी रूपरेखा सुनिश्चित की जाती है। कार्य से संबंधित समस्त आवश्यक शर्तो का अनुपालन उचित प्रकार हो एवं कार्य मे आने वाली बाधाओ पर विचार कर उनको दूर करने की प्रक्रिया भी रूपरेखा तैयार करते समय महत्वपूर्ण विचारणीय विषय होते हैं। कार्य के प्रारम्भ होने से कार्य के सम्पन्न होने तक के एक एक चरण पर पुनर्विचार करके रूपरेखा को अंतिम रूप देकर उस कार्य विशेष को सम्पन्न किया जाता है। 

इसी प्रकार संगणक द्वारा, उसकी क्षमता के अनुसार, वाँछित कार्य कराये जा सकते हैं। इसके लिये आवश्यकता है संगणक को एक निश्चित तकनीक व क्रम मे निर्देश दिये जाने की, ताकि संगणक द्वारा इन निर्देशों का अनुपालन कराकर वांछित कार्य को समपन्न किया जा सके। सामान्य बोलचाल की भाषा मे इसे क्रमानुदेशन या प्रोग्रामन या क्रमानुदेशन कहते हैं। सभी निर्देशों के समूह (सम्पूर्ण निर्देशावली) को प्रोग्राम कहा जाता है।
जयंत

जयंत हिन्दी फ़िल्मों के एक प्रसिद्ध अभिनेता हैं। वह अपने खलनायक किरदारों के लिये विशेष रूप से जाने जाते हैं।
अजीत

हामिद अली खान : अजीत (जन्म: 27 जनवरी 1922, निधन: 21 अक्टूबर 1998) हिन्दी फ़िल्मों के एक शानदार अभिनेता थे। अपने स्टेज के नाम अजीत से मशहूर होगये। भारतीय सिनेमा में वह अपने खलनायक किरदारों में अपनी विशिष्ट अदाकारी और संवाद अदायगी के लिए प्रख्यात थे.अजीत बॉलीवुड में एक अलग मुकाम हासिल करने के लिए कड़े संघर्ष के दौर से गुजरे थे. 27 जनवरी 1922 को हैदराबाद रियासत के गोलकुंडा में जन्मे हामिद अली खान उर्फ अजीत को बचपन से ही अभिनय का शौक था। उनके पिता बशीर अली खान हैदराबाद में निजाम की सेना में काम करते थे, उनके एक छोटे भाई वाहिद अली खान एवं दो बहने थी। अजीत ने अपनी प्रारंभिक शिक्षा आंध्रप्रदेश के वारंगल जिले के गवर्मेंट जूनियर कॉलेज हनामकोंडा से पूरी की थी। अजीत ने चालीस के दशक में नायक बनने के ख्याब को साकार करने के लिए अपनी पाठयपुस्तकों को बेचकर घर से भागकर मायानगरी बम्बई का रूख किया,बम्बई में उन्होंने नालो में इस्तेमाल होने वाले सीमेंट पाइपो में रहकर और गुंडो से लड़ते भिड़ते हुए मुफलिसी के मुश्किल दिन गुजारे थे और अनेक फ़िल्मों में छोटे मोटे रोल करने के बाद हीरो के रूप में फिल्मी जीवन की शुरूआत वर्ष 1946 में प्रदर्शित फिल्म 'शाह-ए- मिस्र'से की थी।
ताइपे १०१

thumb|301x301px|ताइपे १०१।
ताइपे १०१ ताईवान की राजधानी ताइपे में स्थित एक गगनचुंबी अट्टालिका है। यह २००४ से २०१० में बुर्ज ख़लीफ़ा, दुबई के खुलने तक विश्व की सबसे ऊँची ईमारत थी। इसकी कुल ऊँचाई ५०९.२ मीटर यानी आधा किलोमीटर से भी ऊँची है। इस ईमारत में जमीन से ऊपर कुल १०१ तल और ५ तल जमीन से नीचे हैं। यह २००३ में बनकर तैयार हुई थी।
जगदीप

</ref>
| spouse = नसीम बेगम
| occupation = अभिनेता
| website =
सय्यद इश्तियाक़ अहमद जाफ़री (29 मार्च 1939 - 8 जुलाई 2020) जगदीप के नाम से मशहूर, एक हिन्दी फिल्म हास्य अभिनेता।
डैनी डेन्जोंगपा

डैनी डेन्जोंगपा (जन्म- २५ फ़रवरी १९४८) एक भारतीय अभिनेता हैं। ये हिन्दी फ़िल्मों में काम करते हैं। ये भारत के चौथे सर्वोच्च सम्मान पद्मश्री से सम्मानित कलाकार हैं। सिक्किम में जन्में डैनी भुटिया जाति के हैं एवं भुटिया इनकी मातृभाषा है। अपने शूरूआती दिनों में ये नेपाली तथा हिन्दी फ़िल्मों में गीत गाते थे।
राजीव गांधी

राजीव गांधी 20 अगस्त, 1944 - 21 मई, 1991), इन्दिरा गांधी के पुत्र और जवाहरलाल नेहरू के दौहित्र (नाती), भारत के साांतवे प्रधानमन्त्री थे।राजीव का विवाह एन्टोनिया माईनो से हुआ जो उस समय इटली की नागरिक थी। विवाहोपरान्त उनकी पत्नी ने नाम बदलकर सोनिया गांधी कर लिया। कहा जाता है कि राजीव गांधी से उनकी मुलाकात तब हुई जब राजीव कैम्ब्रिज में पढ़ने गये थे। उनकी शादी 1968 में हुई जिसके बाद वे भारत में रहने लगी। राजीव व सोनिया की दो बच्चे हैं, पुत्र राहुल गांधी का जन्म 1970 और पुत्री  प्रियंका गांधी  का जन्म 1972 में हुआ।
बलराज साहनी

बलराज साहनी (जन्म: 1 मई, 1913 निधन: 13 अप्रैल, 1973), बचपन का नाम "युधिष्ठिर साहनी" था। हिन्दी फ़िल्मों के एक अभिनेता थे। वे ख्यात लेखक भीष्म साहनी के बड़े भाई व चरित्र अभिनेता परीक्षत साहनी के पिता हैं। एक प्रसिद्ध भारतीय फिल्म और मंच अभिनेता थे, जो धरती के लाल (1946), दो बीघा ज़मीन (1953), काबूलीवाला (1961) और गरम हवा के लिए जाने जाते हैं।

वह भेरा जो अब पंजाब, पाकिस्तान में है, से आए थे, और हिंदी लेखक, नाटककार और अभिनेता भीष्म साहनी के भाई थे।
डॉन ब्रैडमैन

सर डोनाल्ड जॉर्ज ब्रेडमैन (27 अगस्त 1908-25 फ़रवरी 2001), जिन्हें प्रायः "द डॉन" कहा जाता है, ऑस्ट्रेलिया के एक क्रिकेट खिलाड़ी थे जिन्हें विश्व का महानतम् बल्लेबाज माना जाता है। टेस्ट क्रिकेट में उनका बल्लेबाजी का औसत ९९़.९७ था जिसे प्रायः किसी भी बड़े खेल में किसी भी खिलाड़ी द्वारा अर्जित सबसे बड़ी उपलब्धि माना जाता है। 

कम उम्र में ही डॉन ने करियर की ऊँछाइयों को छू लिया था। २२ वर्ष की आयु पूरी होने तक तो उन्होंनें कई कीर्तिमान बना दिए थे, जिनमें से कुछ तो अभी भी कायम हैं। अपने २० वर्ष के क्रिकेट करियर के दौरान उन्होंने निरंतरता से प्रदर्शन करते हुए इतने रन बनाए जो, भूतपूर्व अॉस्ट्रिलेयाई कप्तान बिल वुडफुल के शब्दों में- तीन बल्लेबाजों के बराबर तो होंगे। इनसे पार पाने के लिए इंगलैण्ड की टीम के द्वारा बॉडीलाइन जैसी विवादास्पद तरकीबें भी इजाद की गईं। कप्तान और प्रशासक के रूप में ब्रैडमैन हमेशा आक्रामक और रोमांचक क्रिकेट के लिए समर्पित रहे। उन्हें देखने रिकॉर्डतोड़ भीड़ उमड़ पड़ती थी। वे अपनी लगातार प्रसिद्धी से असहज रहते थे और इससे उनका व्यवहार भी प्रभावित हुआ। वे एक तनहाईपसंद तरह के इंसान समझे जाते थे। 

सेवानिवृत्ति के पश्चात् भी वे तीन दशकों तक तक प्रशासक, चयनकर्ता व लेखक के रूप में क्रिकेट की सेवा करते रहे। २००१ में जब इन्हें सेवानिवृत्त हुए ५० वर्ष से भी अधिक का समय हो गया था, एक समय में ऑस्ट्रेलिया के तत्कालीन प्रधानमंत्री जॉन हावर्ड ने इन्हें महानतम जीवित ऑस्ट्रेलियन कहा था। ब्रैडमैन के चित्र के साथ डाक टिकटें भी जारी हुईं, सिक्के भी ढाले गए। इनके जीवित रहते ही इनके नाम पर एक संग्रहालय भी बनाया जा चुका था। २७ अगस्त २००८ को इनकी जन्मशती पर ऑस्ट्रेलिया में $५ मूल्य की स्वर्णमुद्राएँ भी जारी की गईं। १९ नवम्बर २००९ को डॉन ब्रैडमैन को आईसीसी हाल ऑफ फेम में शामिल किया गया।
डेनिस लिली

200px|अंगूठाकार|2012 में
डेनिस लिली (; जन्म 18 जुलाई 1949) ऑस्ट्रेलिया के पूर्व क्रिकेट खिलाड़ी हैं। 1971 से 1984 तक चले अपने कभी-कभार विवादास्पद अंतर्राष्ट्रीय करियर में उन्होंने अपने आप को क्रिकेट के सबसे महान गेंदबाजों में से एक की सूची में शामिल किया। जेफ थॉमसन के साथ उनकी जोड़ी काफी प्रसिद्ध है। विकेटकीपर रॉर्ड मार्श के साथ उनके पास टेस्ट मैचों में सबसे सफल गेंदबाज-कीपर होने का खिताब है। 

डेनिस ने 70 टेस्ट मैच खेलें जिसमें उन्होंने 355 विकेट लिये (उस समय का रिकॉर्ड जिसे सबसे पहले इयान बॉथम ने तोड़ा।)। साथ ही 63 वनडे में उन्होंने 103 विकेट लिये। वह किसी भी एक एक दिवसीय अंतर्राष्ट्रीय में 5 विकेट लेने वाले पहले गेंदबाज थे।
एलन बॉर्डर

अंगूठाकार|दाएँ|1988 से लिया गया चित्र
एलन बॉर्डर (; जन्म 27 जुलाई 1955) ऑस्ट्रेलिया के पूर्व क्रिकेट खिलाड़ी हैं। बॉर्डर ने 1978 से 1994 तक 156 टेस्ट खेलें जिसमें उन्होंने 11,174 रन 50.56 की औसत से 27 शतक लगाकर बनाए। उन्होंने 273 वनडे भी खेलें जिसमें उनके नाम 6,524 रन दर्ज है। उनकी कप्तानी में ऑस्ट्रेलिया ने 1987 क्रिकेट विश्व कप जीता था। 

उन्होंने अपने करियर के दौरान कई रिकॉर्ड बनाए। जैसे सबसे ज्यादा टेस्ट मैच में खेलना जिसे स्टीव वॉ ने तोड़ा। सबसे ज्यादा टेस्ट रन जिसे ब्रायन लारा ने तोड़ा। सबसे ज्यादा लगातार टेस्ट खेलना (153) जिसे एलेस्टेयर कुक ने तोड़ा। सबसे ज्यादा टेस्ट में कप्तानी करना (93) जिसे ग्रीम स्मिथ ने तोड़ा। 

उनके सम्मान में बॉर्डर गावस्कर ट्रॉफी टेस्ट सीरिज का नाम रखा गया है। साथ ही 2000 से हर वर्ष सर्वश्रेष्ठ आस्ट्रेलियाई खिल़ाडी को दिए जाने वाला अवार्ड, एलन बॉर्डर मेडल भी उन्हीं के सम्मान में दिया जाता हैं।
पूनम ढिल्लों

पूनम ढिल्लों (जन्म: 18 अप्रैल, 1962) हिन्दी फिल्मों की एक अभिनेत्री हैं। ये मूल रूप से बिहार की रहने वाली है। उन्होंने रंगमंच और टेलिविजन धारावाहिकों में भी काम किया है। वह 1978 में फेमिना मिस इंडिया का खिताब जीत चुकी हैं। वह 1979 की फिल्म "नूरी", "रेड रोज़", "दर्द", "निशान", "ज़माना", "सोहणी महीवाल" (1984), "तेरी मेहरबानियाँ" (1985) "समुन्दर" (1986), "सवेरे वाली गाड़ी" (1986), "कर्मा" (1986), "नाम" (1986), "मालामाल" (1988) आदि के लिये जानी जाती हैं।

पूनम ढिल्लों ने 2009 में "बिग बॉस" में भाग लिया था और 2013 में सोनी टीवी श्रृंखला "एक नई पहचान" में शारदा मोदी की मुख्य भूमिका निभाई थी।
यूनुस खान

मोहम्मद यूनिस खान () (जन्म १९७५) पाकिस्तानी क्रिकेट कोच और खेल के तीनों प्रारूपों में पाकिस्तान की राष्ट्रीय क्रिकेट टीम के पूर्व क्रिकेटर और कप्तान हैं। साथ ही वह टेस्ट क्रिकेट में सबसे महान बल्लेबाजों में से एक के रूप में जाने जाते है। इसके अलावा वह सभी ११ देशों में शतक बनाने वाले इतिहास के एकमात्र टेस्ट क्रिकेट खिलाड़ी हैं यह कारनामा अपने नाम किया।

यूनिस खान टेस्ट क्रिकेट इतिहास में पाकिस्तान क्रिकेट टीम के किसी बल्लेबाज़ द्वारा सर्वाधिक रन और सर्वाधिक शतक बनाने वाले बल्लेबाज है। और एक पारी में ३०० या इससे अधिक रन बनाने वाले तीसरे पाकिस्तानी खिलाड़ी हैं। उन्होंने २००९ आईसीसी विश्व ट्वेन्टी २० में पाकिस्तान टीम का नेतृत्व किया, जो पहला विश्व ट्वेंटी २० खिताब था। २३ अप्रैल २०१७ को, वह टेस्ट क्रिकेट में १०,००० रन बनाने वाले पहले पाकिस्तानी और दुनिया के १३वें बल्लेबाज बने। वह छठे ऐसे बल्लेबाज़ बने जिन्होंने सबसे तेज १०,००० रन बनाए और साथ ही सबसे उम्रदराज खिलाड़ी भी यही है जिन्होंने इतने रन बनाए।

२४ मार्च २०१० को, यूनुस खान को टीम के साथी खिलाड़ी मोहम्मद युसुफ की एक जांच रिपोर्ट के बाद पाकिस्तान क्रिकेट बोर्ड द्वारा खेलने से निलंबित कर दिया गया था, जिसमें कहा गया था कि वो टीम में समस्याएं पैदा करने में शामिल है। लेकिन प्रतिबंध तीन महीने बाद हटा लिया गया था। ऑस्ट्रेलिया के खिलाफ २२ अक्टूबर २०१४ से शुरू हुए टेस्ट मैच में, यूनिस ने एक ही मैच में अपना २५वां और २६वां शतक बनाया, ऐसा करने वाले वे छठे पाकिस्तानी बल्लेबाज बने। २५ जून २०१५ को, यूनिस खान १०० टेस्ट मैच खेलने वाले पांचवें पाकिस्तानी क्रिकेटर बने और १३ अक्टूबर २०१५ को, वह जावेद मियाँदाद के ८,८३२ रनों के रिकॉर्ड को तोड़ते हुए पाकिस्तान के सबसे अधिक रन बनाने वाले खिलाड़ी बन गए।

नवंबर २०१५ में उन्होंने एक दिवसीय अंतरराष्ट्रीय (वनडे) क्रिकेट से संन्यास लेने का फैसला लिया। जबकि उन्होंने मई २०१७ में वेस्टइंडीज के खिलाफ श्रृंखला के समापन पर सभी प्रारूप के अंतर्राष्ट्रीय क्रिकेट से संन्यास लिया था।
जस्टिन लैंगर

अंगूठाकार|जस्टिन लैंगर|280px
जस्टिन ली लैंगर (जन्म 21 नवंबर 1970, ) ऑस्ट्रेलियाई क्रिकेट खिलाड़ी हैं जिन्होंने 105 टेस्ट मैचों में ऑस्ट्रेलिया क्रिकेट टीम का प्रतिनिधित्व किया। इस समय ऑस्ट्रेलियाई घरेलू क्रिकेट में वेस्टर्न ऑस्ट्रेलिया और पर्थ स्कॉचर्स के मौजूदा कोच हैं। लैंगर बाएं हाथ के बल्लेबाज है जो सलामी बल्लेबाज के रूप में शुरुआती और मध्य 2000 के दशक में मैथ्यू हेडन के साथ मिलकर ऑस्ट्रेलिया के लिये कई साझेदारी निभाने के लिये जाने जाते हैं। घरेलू स्तर पर वेस्टर्न ऑस्ट्रेलिया का प्रतिनिधित्व करते हुए, लैंगर ने मिडलसेक्स और सॉमरसेट के लिए इंग्लिश काउंटी क्रिकेट खेली। उनके नाम किसी ऑस्ट्रेलियाई खिलाड़ी द्वारा प्रथम श्रेणी के स्तर पर बनाए गए सबसे ज्यादा रन का रिकॉर्ड है।

लैंगर ने 1991-92 में शेफ़ील्ड शील्ड के दौरान वेस्टर्न ऑस्ट्रेलिया के लिए अपने प्रथम श्रेणी क्रिकेट की शुरुआत की। उनके राज्य स्तर पर अच्छा प्रदर्शन करने के बाद, उन्हें 1992-93 के दौरान 22 वर्ष की आयु में ऑस्ट्रेलिया के लिए अपना पहला टेस्ट मैच वेस्टइंडीज़ के विरुद्ध खेलने का मौका मिला। उन्होंने फॉर्म के लिए संघर्ष किया और आगे के वर्षों में ऑस्ट्रेलिया के लिए केवल छिटपुट उपस्थिति दर्ज कर पाए। ऑस्ट्रेलिया के 1998-99 के पाकिस्तान दौरे के उनका चयन हुआ, जिसमें उन्होंने अपना पहला टेस्ट शतक बनाया। इस श्रृंखला के बाद लैंगर ने बल्लेबाजी क्रम में नंबर तीन पर खुद को स्थापित किया। वह 2001 की एशेज श्रृंखला तक इस भूमिका को संभाले रहे। पहले चार टेस्ट वह चोटिल होने के कारण नहीं खेल सकें। अंतिम टेस्ट में उन्होंने मैथ्यू हैडन के जोड़ीदार रूप में माइकल स्लेटर की जगह ली। ऑस्ट्रेलिया ने मैच पारी से जीता जिसमें लैंगर ने एक शतक बनाया। 

चोटों के अलावा, हेडन और लैंगर (रिकी पोंटिंग ने तीन नंबर पर लैंगर की जगह ली) के बीच साझेदारी 2006-07 एशेज सीरीज के समापन पर लैंगर की सेवानिवृत्ति तक जारी रही। उनकी साझेदारी में 113 पारियों की अवधि में कुल 5,655 रन शामिल है। जो केवल वेस्ट इंडीज़ के गॉर्डन ग्रीनिज़ और डेसमंड हेन्स की साझेदारी से कम है। लैंगर ने ऑस्ट्रेलिया के लिए केवल आठ एक दिवसीय अंतर्राष्ट्रीय मैच खेले, सभी 1994 से 1997 की अवधि के दौरान। वह 2009 के इंग्लिश क्रिकेट सीज़न के अंत में सभी प्रकार के क्रिकेट से सेवानिवृत्त हुए। लैंगर नवंबर 2009 से नवंबर 2012 तक ऑस्ट्रेलियाई राष्ट्रीय क्रिकेट टीम के बल्लेबाजी कोच और वरिष्ठ सहायक कोच भी थे।
इंज़माम-उल-हक़

सैयद इंज़माम-उल-हक (जन्म ३ मार्च १९७०), जिन्हें इन्जी के नाम से भी जाना जाता है, पाकिस्तान क्रिकेट टीम एक पूर्व क्रिकेट खिलाड़ी और कोच हैं।

वह एक दिवसीय अंतरराष्ट्रीय क्रिकेट मैचों में पाकिस्तान के लिए सबसे अधिक रन बनाने वाले और टेस्ट क्रिकेट में पाकिस्तान के लिए तीसरे सबसे अधिक रन बनाने वाले बल्लेबाज है। वह अंतरराष्ट्रीय क्रिकेट में २०,००० रन बनाने वाले एकमात्र पाकिस्तानी बल्लेबाज हैं। इंजमाम उल-हक २००३ से २००७ तक पाकिस्तान की राष्ट्रीय क्रिकेट टीम के कप्तान रहे थे। एक शानदार बल्लेबाज होने के साथ-साथ वह स्पिन गेंदबाजी के लिए भी जाने जाते थे।

इंज़माम को १९९२ क्रिकेट विश्व कप के सेमीफाइनल में लोकप्रियता मिली थी। वह टेस्ट और एकदिवसीय क्रिकेट दोनों में पूरे दशक में टीम के प्रमुख बल्लेबाजों में से एक रहे। २००३ में उन्हें टीम के कप्तान के रूप में नियुक्त किया गया। कप्तान के रूप में उनका कार्यकाल पाकिस्तान के २००७ क्रिकेट विश्व कप से जल्दी बाहर होने के बाद समाप्त हुआ। इंज़माम ने दक्षिण अफ्रीका के खिलाफ दूसरे टेस्ट मैच के बाद २००७ में अंतरराष्ट्रीय क्रिकेट से संन्यास ले लिया, उस समय जावेद मियाँदाद से सिर्फ ३ रन पीछे थे पाकिस्तान के लिए टेस्ट क्रिकेट में सबसे ज्यादा रन बनाने वाले बल्लेबाजों में। अपनी सेवानिवृत्ति के बाद, वह ट्वेंटी २० प्रतियोगिता के उद्घाटन संस्करण में हैदराबाद हीरोज की कप्तानी करते हुए, इंडियन क्रिकेट लीग में शामिल हुए। इंडियन क्रिकेट लीग के दूसरे संस्करण में, उन्होंने लाहौर बादशाह की कप्तानी की। 

इंज़माम-उल-हक, इस्लामिक मिशनरी संगठन, तबलीग़ी जमात के एक प्रमुख सदस्य है।

अप्रैल २०१६ में, उन्हें पाकिस्तान की राष्ट्रीय क्रिकेट टीम के मुख्य चयनकर्ता के रूप में नियुक्त किया गया था।

इंज़माम-उल-हक़ ने अपने पूरे करियर में कुल १२० टेस्ट मैच खेले जिसमें ४९.६० की बल्लेबाजी औसत से ८,८३० रन बनाए। जबकि ३७८ वनडे मुकाबलों में ३९.५२ की औसत से ११,७३९ रन बनाए जिसमें उनके १० शतक और ८३ अर्धशतक रहे। टेस्ट क्रिकेट में हक़ ने कुल २५ शतक और ४६ अर्धशतक बनाए थे। 

उन्होंने अपना आखिरी टेस्ट मैच २००७ में दक्षिण अफ्रीका के खिलाफ खेला, जबकि अंतिम वनडे मैच ज़िम्बाब्वे के खिलाफ २१ मार्च २००७ को खेला था।
गोविन्दा

गोविन्दा आहूजा (जन्म २१ दिसंबर १९६३), जिन्हें गोविन्दा के नाम से जाना जाता है, एक भारतीय फिल्म अभिनेता, नर्तक और पूर्व राजनेता हैं जिन्होंने कई सारी हिन्दी फिल्मों में अभिनय किया है। अपने नृत्य कौशल के लिए जाने जाने वाले, गोविन्दा बारह फिल्मफेयर पुरस्कार में नामांकन, एक फिल्मफेयर विशेष पुरस्कार, सर्वश्रेष्ठ हास्य अभिनेता का फिल्मफेयर पुरस्कार और चार ज़ी सिने पुरस्कार के प्राप्तकर्ता हैं। अभिनेता २००४ से २००९ तक भारतीय संसद के सदस्य थे। गोविंदा की पहली फिल्म १९८६ में बनी इल्जाम थी, और उन्होंने अब तक १६५ से भी अधिक हिंदी फिल्मों में अभिनय किया है। वे तेलुगु अभिनेताओं के लिए प्रेरणा के प्रमुख स्रोत रहे हैं और उनकी अभिनय और नृत्य शैली का आज तक तेलुगु फिल्म उद्योग में अनुसरण किया जाता है। जून १९९९ में, बीबीसी न्यूज़ द्वारा ऑनलाइन पोल में उन्हें दसवां सबसे बड़ा स्टार चुना गया था।

१९८० के दशक के दौरान, गोविन्दा ने एक एक्शन और डांसिंग हीरो के रूप में शुरुआत की और ९० के दशक में एक कॉमेडी हीरो के रूप में खुद को फिर से स्थापित किया। उनकी लव ८६, इल्जाम, हत्या, जीते हैं शान से और हम फिल्मों ने बॉक्स ऑफिस पर अच्छा नाम कमाया था। १९९२ की रोमांस फिल्म शोला और शबनम में शरारती युवा एनसीसी कैडेट की भूमिका निभाने के बाद उन्हें १९९० के दशक में एक कॉमिक अभिनेता के रूप में पहचान मिली। गोविन्दा ने कई व्यावसायिक रूप से सफल कॉमेडी फिल्मों में मुख्य भूमिकाएँ निभाईं, जिनमें आंखें (१९९३), राजा बाबू (१९९४), कुली नंबर वन (१९९५), आंदोलन (१९९५), हीरो नं॰ 1 (१९९७), दीवाना मस्ताना (१९९७), दूल्हे राजा (१९९८), बड़े मियाँ छोटे मियाँ (१९९८), अनाड़ी नंबर 1 (१९९९) और जोड़ी नम्बर वन (२००१) शामिल है। उन्हें हसीना मान जायेगी के लिए फिल्मफेयर बेस्ट कॉमेडियन अवार्ड और साजन चले ससुराल के लिए फिल्मफेयर स्पेशल अवार्ड मिला। उन्होंने हद कर दी आपने (२०००) में छह भूमिकाएँ निभाईं: राजू और उसकी माँ, पिता, बहन, दादी और दादा की।

२००० के दशक में कई असफल फिल्मों के बाद वो भागम भाग (२००६), पार्टनर (२००७), लाइफ पार्टनर (२००९), और हॉलिडे (२०१४) सफल फिल्मों में नजर आए। २०१५ में गोविन्दा ज़ी टीवी के डांस-कॉन्टेस्ट प्रोग्राम, डांस इंडिया डांस सुपर मॉम सीजन २ में जज बने। इस शो को किसी भी अन्य रियलिटी-शो से ज्यादा टीआरपी मिली।

गोविन्दा भारतीय राष्ट्रीय कांग्रेस से २००४ के १४ वें लोकसभा चुनाव में भारत के मुंबई उत्तर निर्वाचन क्षेत्र के लिए संसद के सातवें सदस्य चुने गए, जहां उन्होंने भारतीय जनता पार्टी के राम नाइक को हराया था।
इमरान ख़ान

इमरान ख़ान नियाज़ी (; जन्म 25 नवम्बर 1952) एक पाकिस्तानी राजनीतिज्ञ तथा वर्तमान पाकिस्तान के प्रधानमंत्री और सेवानिवृत्त पाकिस्तानी क्रिकेटर हैं। उन्होंने पाकिस्तानी आम चुनाव, २०१८ में बहुमत जीता। वह 2013 से 2018 तक पाकिस्तान की नेशनल असेंबली के सदस्य थे, जो सीट 2013 के आम चुनावों में जीती थीं। इमरान बीसवीं सदी के उत्तरार्द्ध के दो दशकों में अंतर्राष्ट्रीय क्रिकेट खेला और 1990 के दशक के मध्य से राजनीतिज्ञ हो गए। वर्तमान में, अपनी राजनीतिक सक्रियता के अलावा, ख़ान एक धर्मार्थ कार्यकर्ता और क्रिकेट कमेंटेटर भी हैं।

ख़ान, 1971-1992 तक पाकिस्तानी क्रिकेट टीम के लिए खेले और 1982 से 1992 के बीच, आंतरायिक कप्तान रहे। 1987 के विश्व कप के अंत में, क्रिकेट से संन्यास लेने के बाद, उन्हें टीम में शामिल करने के लिए 1988 में दुबारा बुलाया गया। 39 वर्ष की आयु में ख़ान ने पाकिस्तान की प्रथम और एकमात्र विश्व कप जीत में अपनी टीम का नेतृत्व किया। 
उन्होंने टेस्ट क्रिकेट में 3,807 रन और 362 विकेट का रिकॉर्ड बनाया है, जो उन्हें 'आल राउंडर्स ट्रिपल' हासिल करने वाले छह विश्व क्रिकेटरों की श्रेणी में शामिल करता है।

अप्रैल 1996 में ख़ान ने पाकिस्तान तहरीक-ए-इंसाफ (न्याय के लिए आंदोलन) नाम की एक छोटी और सीमांत राजनैतिक पार्टी की स्थापना की और उसके अध्यक्ष बने और जिसके वे संसद के लिए निर्वाचित केवल एकमात्र सदस्य हैं। उन्होंने नवंबर 2002 से अक्टूबर 2007 तक नेशनल असेंबली के सदस्य के रूप में मियांवाली का प्रतिनिधित्व किया। ख़ान ने दुनिया भर से चंदा इकट्ठा कर, 1996 में शौकत ख़ानम मेमोरियल कैंसर अस्पताल और अनुसंधान केंद्र और 2008 में मियांवाली नमल कॉलेज की स्थापना में मदद की।
रिचर्ड हैडली

200px|अंगूठाकार|1989 में रिचर्ड हैडली
सर् रिचर्ड हैडली (; जन्म 3 जुलाई 1951) न्यूज़ीलैंड के पूर्व क्रिकेट खिलाड़ी हैं जिन्हें क्रिकेट के इतिहास में महानतम तेज गेंदबाज और आलराउंडर में से एक माना जाता है। 1973 से 1990 तक चले अपने करियर में वो न्यूजीलैंड क्रिकेट टीम के लिये अमूल्य स्तंभ थे। वो अपने समय के चार महान आलराउंडरों में से एक थे (अन्य थे कपिल देव, इमरान ख़ान और इयान बॉथम)। टेस्ट जीतों में 150 विकेट लेने वाले में उनकी गेंदबाजी औसत सबसे कम है।

रिचर्ड ने 86 टेस्ट में 22.29 कि औसत से 431 विकेट लिये। जिसमें 36 बार पारी में पाँच विकेट (उस समय रिकॉर्ड, सिर्फ शेन वॉर्न और मुथैया मुरलीधरन ने इस रिकॉर्ड को पार किया है) और 9 बार मैच में 10 विकेट लिये। उनके पास लगभग 5 साल तक टेस्ट में सबसे अधिक विकेट लेने का कीर्तिमान रहा। उन्होंने 2 शतक के साथ 3,124 रन भी बनाए। 115 एक दिवसीय अंतर्राष्ट्रीय में उन्होने 1,751 रन बनाए और 21.56 की औसत से 158 विकेट लिये।

इनकी ही याद मे New Zealand cricket, sir Richard hadlee medal देती हैं
सुचित्रा सेन

सुचित्रा सेन (जन्म: ६ अप्रैल १९३१ - १७ जनवरी २०१४) हिन्दी एवं बांग्ला फिल्मों की एक अभिनेत्री थीं। वह मुनमुन सेन की माँ थी। 

विशेषकर उत्तम कुमार के साथ अभिनय करने के कारण वे सारे बंगाल में अत्यन्त जनप्रिय हुईं। उत्तम-सुचित्रा की जोड़ी आज भी बांग्ला चलचित्र की श्रेष्ठ जोड़ी मानी जाती है। 

वे प्रथम भारतीय अभिनेत्री हैं जिनको किसी अन्तर्राष्ट्रीय चलचित्र महोत्सव में पुरस्कार प्रदान किया गया (श्रेष्ठ अभिनेत्री पुरस्कार - 'सात पाके बाँधा' १९६३ के लिए, मास्को चलचित्र उत्सव)।
पति पत्नी और तवायफ़ (1990 फ़िल्म)

पति पत्नी और तवायफ़ (1990 फ़िल्म)
पति पत्नी और तवायफ़ 1990 में बनी हिन्दी भाषा की फिल्म है।
पिज़्ज़ा

पिज़्ज़ा (इतालवी: पीत्सा) भट्टी में बनाए जानी वाली चपटी ब्रेड होती है, जीसे मुख्यतः टमाटर की चटनी, चीज़ और अन्य विविध टॉपिंग के साथ परोसा जाता है। इसकी उत्पत्ती इटली में हुई और अब यह विश्वभर में लोकप्रिय है।
महेला जयवर्धने

देनागमागे प्रोबोत महेला डी सिल्वा जयवर्धने (; जन्म २७ मई १९७७), जो मुख्य रूप से महेला जयवर्धने के नाम से जाने जाते हैं। वह एक श्रीलंकाई क्रिकेट कोच और पूर्व क्रिकेट खिलाड़ी हैं। दक्षिण अफ्रीका के खिलाफ जयवर्धने ने सर्वोच्च टेस्ट स्कोर ३७४ बनाया जो टेस्ट क्रिकेट के इतिहास में दाएं हाथ के बल्लेबाज द्वारा उच्चतम टेस्ट स्कोर है।

जयवर्धने ने १९९७ में टेस्ट क्रिकेट में पदार्पण किया और उसके बाद एक दिवसीय अंतरराष्ट्रीय (वनडे इंटरनेशनल) की शुरुआत अगले सत्र में की। २००६ में उन्होंने दक्षिण अफ्रीका के खिलाफ श्रीलंका की घरेलू श्रृंखला के दूसरे टेस्ट में ३७४ का स्कोर बनाते हुए, टेस्ट क्रिकेट में एक श्रीलंकाई क्रिकेट खिलाड़ी द्वारा सर्वोच्च स्कोर बना। उनका टेस्ट क्रिकेट में बल्लेबाजी औसत ५० से कम और वनडे क्रिकेट में ३० से ज्यादा का औसत रहा। वह १०,००० से अधिक टेस्ट रन बनाने वाले श्रीलंकाई क्रिकेट के इतिहास में पहले खिलाड़ी हैं। अपने अपेक्षाकृत कम वनडे औसत के बावजूद, जयवर्धने को श्रीलंका का सर्वश्रेष्ठ बल्लेबाजों में से एक माना जाता है।

एकदिवसीय मैचों में १०,००० से अधिक रन बनाने का प्रतिष्ठित रिकॉर्ड भी इनके नाम है। टीम के साथी बल्लेबाज कुमार संगाकारा के साथ, उन्होंने टेस्ट में तीसरे विकेट के लिए सबसे अधिक रनों की साझेदारी की, जिसमें राहुल द्रविड़ और सचिन तेंदुलकर के ५८२६ रन को पार करते हुए कुल ५८९० रन बनाए। यह कारनामा गॉल इंटरनेशनल स्टेडियम में पाकिस्तान के खिलाफ पहले टेस्ट मैच के दौरान कायम किया था, जो उनका इस मैदान पर आखिरी टेस्ट था। उन्होंने उस मैच में ५६ रन बनाए।

जयवर्धने श्रीलंका टीम के प्रमुख सदस्य थे जिसने 2014 आईसीसी विश्व ट्वेंटी20 जीता था और वह २००७ क्रिकेट विश्व कप, २०११ क्रिकेट विश्व कप, २००९ आईसीसी विश्व ट्वेन्टी २० और २०१२ आईसीसी विश्व ट्वेन्टी २० के फाइनल में जगह बनाई थी।

२००६ में, जयवर्धने को अंतर्राष्ट्रीय क्रिकेट परिषद द्वारा वर्ष का सर्वश्रेष्ठ अंतरराष्ट्रीय कप्तान नामित किया गया और २००७ में उन्हें वर्ष के सर्वश्रेष्ठ टेस्ट क्रिकेट खिलाड़ी के रूप में भी नामित किया गया। जयवर्धने ने इंग्लैंड और श्रीलंका के बीच १९ मई २०१६ को हेडिंग्ले में पहले टेस्ट में अंतरराष्ट्रीय टीवी कमेंटेटर के रूप में भी काम किया।
१९५६

१९५६ ग्रेगोरी कैलंडर का एक साधारण वर्ष है।
इन्दिरा गांधी राष्ट्रीय मुक्त विश्वविद्यालय

right|thumb|300px|इन्दिरा गांधी राष्ट्रीय मुक्त विश्वविद्यालय का प्रवेश-द्वार
इन्दिरा गांधी राष्ट्रीय मुक्त विश्वविद्यालय (संक्षेप में इग्नू‎ -IGNOU) भारतीय संसदीय अधिनियम के द्वारा सितम्बर, 1985 में स्थापित एक केन्द्रीय विश्वविद्यालय है। इसका मुख्य कार्यालय नयी दिल्ली (मैदान गढ़ी) में स्थापित है। यह दुनिया का सबसे बड़ा विश्वविद्यालय है। भारत और अन्य 33 देशों के लगभग 40 लाख विद्यार्थी इसमें अध्ययन करते हैं। यह विश्वविद्यालय भारत में मुक्त और दूरवर्ती अध्ययन का राष्ट्रीय संसाधन केंद्र भी है तथा दूरवर्ती शिक्षा में दुनिया का नायक है।

शिक्षण और अनुसंधान के अलावा, विस्तार और प्रशिक्षण इस विश्वविद्यालय की शैक्षणिक गतिविधियों का मुख्य आधार है।
आमार शोनार बांग्ला

अंगूठाकार|आमार शोनार बांग्ला के नोट का पहला हिस्सा

अमार शोनार बांग्ला (मेरा सोने का बंगाल या मेरा सोने जैसा बंगाल), बांग्लादेश का राष्ट्रगान है, जिसे गुरुदेव रवींद्रनाथ टैगोर ने लिखा था। यह बांग्ला भाषा में है। गुरुदेव ने इसे बंग भंग के समय सन १९०६ में लिखा था जब मजहब के आधार पर अंग्रेजों ने बंगाल को दो भागों में बांट दिया था। यह गीत बंगाल के एकीकरण के लिये माहौल बनाने के लिये लिखा गया था। 

स्वतन्त्र होने के बाद बांग्लादेश ने सन १९७२ में इस गीत की प्रथम दस पंक्तियों को राष्ट्रगान के रूप में स्वीकार किया।
प्रमोद चन्द

प्रमोद चन्द फिजी के भारतीय मूल के राजनेता हैं। वे फीजी के दूसरे सबसे बड़े द्वीप वनुआ लेवू (Vanua Levu) के निवासी हैं और नेशनल फेडरेशन पार्टी / NFP के समर्थक हैं। 

सन् 1994 के आम चुनाव में उन्होंने NFP के प्रत्याशी के रूप में मकाता पूर्व (Macuata East) भारतीय सांप्रदायिक क्षेत्र से चुनाव जीत। 

सन् १९९९ और सन् २००६ में वे 'मकाता पूर्व ओपेन् निर्वाचन क्षेत्र' से NFP के उम्मीद्वार के रूप में ल। दे किन्तु दोनो ही बार हार गये।

जनवरी 2006 में, जब प्रमोद चंद NFP के वरिष्ठ उपाध्यक्ष थे तब उन्होने फीजी की लेबर पार्टी की निन्दा की जब इस पार्टी ने सरकार को पदच्युत करने के लिए सेना का समर्थन किया। उन्होने कहा, "फीजी की लेबर पार्टी (FLP) अब मतपत्र के सहारे नहीं, बल्कि बन्दूक की नली के सहारे सत्ता में आने की कोशिश कर रही है।" उन्होने इसे "देशद्रोह" कहा और सबसे ऊँचे दर्जे का देशद्रोह भी कहा। उन्होने FLP के अध्यक्ष जोकपेकी कोरोई (Jokapeci Koroi) द्वारा दिये गये सार्वजनिक वक्तव्य की पुलिस द्वारा जाँच कराने की मांग की
दो बीघा ज़मीन

दो बीघा ज़मीन 1953 में बनी हिन्दी भाषा की फिल्म है। यह फ़िल्म बॉक्स ऑफ़िस में सामान्य रही।
तुषार कपूर

तुषार कपूर हिन्दी फ़िल्मों के एक प्रसिद्ध अभिनेता वह जाने माने अभिनेता जितेन्द्र के पुत्र एवं टेलीविजन और फ़िल्म जगत की हस्ती एकता कपूर के भाई हैं। तथा वे हंसमुख स्वभाव के अभिनेता है/

==बाहरी कडिया==
स्वदेस

स्वदेस 2004 में बनी हिन्दी भाषा की नाट्य फिल्म है, जिसका लेखन, निर्देशन और निर्माण आशुतोष गोवरिकर ने किया। यह एक अनिवासी भारतीय (एनआरआई) की सच्ची कहानी पर आधारित है जो अपनी मातृभूमि को लौटता है। फिल्म में शाहरुख़ ख़ान, गायत्री जोशी, किशोरी बलाल प्रमुख भूमिकाओं में हैं, जिसमें दया शंकर पांडे, राजेश विवेक, लेख टंडन सहायक भूमिका में और मकरंद देशपांडे एक विशेष भूमिका में दिखाई दिये। रिलीज पर फिल्म को व्यापक आलोचनात्मक प्रशंसा मिली। संगीत जावेद अख्तर द्वारा लिखे गए गीतों के साथ ए॰ आर॰ रहमान ने बनाया था।
रफ़ाएल नडाल

रफ़ाएल नडाल परेरा (जन्म 1986 3 जून) स्पेन के एक टेनिस खिलाड़ी हैं। वे विश्व के नंबर 3 खिलाड़ी हैं| नडाल 20 ग्रैंड स्लैम एकल खिताब , एकल स्वर्ण पदक ओलिंपिक 2008 में तथा एक रिकार्ड 36 एटीपी वर्ल्ड टूर मास्टर्स 1000 टूर्नामेंट में विजय रह चुके हैं| स्पेन डेविस कप टीम के साथ उन्होने 2004, 2008 और 2009 में डेविस कप भी जीता है| नडाल  20 "ग्रैंड स्लैम" टूर्नामेन्ट जीत चुके है, जिस में 13 फ़्रेंच ओपन भी हैं। नडाल विश्व के सार्वकालिक सर्व-श्रेष्ठ क्ले कोर्ट खिलाड़ी माने जाते हैं, और सार्वकालिक महान टेनिस खिलाड़ियों मैं से एक माने जाते हैं। नोवाक जोकोविच और रोजर फ़ेडरर के साथ वे आधुनिक टेनिस के "श्रेष्ठ तीन" खिलाड़ी मैं से हैं।
कुछ कुछ होता है

कुछ कुछ होता है 1998 की हिन्दी भाषा की हास्य प्रेमकहानी फ़िल्म है। इसे करण जौहर ने लिखा और निर्देशित किया और लोकप्रिय ऑन-स्क्रीन जोड़ी शाहरुख खान और काजोल ने अपनी चौथी फिल्म में एक साथ अभिनय किया। रानी मुखर्जी ने सहायक भूमिका निभाई, जबकि सलमान खान की एक विस्तारित विशेष उपस्थिति भी थी। इस फिल्म से सना सईद जिन्होंने सहायक भूमिका निभाई, अपनी फिल्म करियर की शुरुआत की।

यह करण जौहर की निर्देशन शुरुआत थी। फिल्म भारत और विदेशों में सफल रही और साल की सबसे ज्यादा कमाई करने वाली भारतीय फिल्म बन गई। साथ ही यह "हम आपके हैं कौन" और "दिलवाले दुल्हनिया ले जायेंगे" के बाद सबसे ज्यादा कमाई करने वाली भारतीय फिल्म बनी। भारत के बाहर, यह फिल्म "कभी खुशी कभी ग़म" द्वारा रिकॉर्ड तोड़े जाने से पहले सबसे ज्यादा कमाई करने वाली फ़िल्म थी।

कुछ कुछ होता है को आलोचकों से सकारात्मक समीक्षा मिली। विशेष प्रशंसा काजोल के प्रदर्शन को मिली। साउंडट्रैक भी साल का सबसे बड़ा विक्रेता बन गया। फिल्म ने फ़िल्मफ़ेयर पुरस्कार, ज़ी सिने पुरस्कार और स्टार स्क्रीन पुरस्कार में "सर्वश्रेष्ठ फिल्म" पुरस्कार जीता।
मिलान मार्टिक

मिलान मार्टिक (जन्म 18 नवंबर,1954) एक क्रोएशिया के सर्वियाई नेता हैं। इनको १२ जून २००७ को युद्ध अपराधों के लिये दोषी करार दिया गया है। 

अंतरराष्ट्रीय युद्ध अपराध अदालत ने उनको पैंतीस साल की क़ैद की सज़ा सुनाई है।
मानचित्र

thumb|विश्व का मानचित्र (२००४, सीआईए वर्ल्ड फैक्टबुक)
पृथ्वी के सतह के किसी भाग के स्थानों, नगरों, देशों, पर्वत, नदी आदि की स्थिति को पैमाने की सहायता से कागज पर लघु रूप में बनाना मानचित्रण कहलाता हैं। मानचित्र दो शब्दों मान और चित्र से मिल कर बना है जिसका अर्थ किसी माप या मूल्य को चित्र द्वारा प्रदर्शित करना है। जिस प्रकार एक सूक्ष्मदर्शी किसी छोटी वस्तु को बड़ा करके दिखाता है, उसके विपरीत मानचित्र किसी बड़े भूभाग को छोटे रूप में प्रस्तुत करते हैं जिससे एक नजर में भौगोलिक जानकारी और उनके अन्तर्सम्बन्धों की जानकारी मिल सके। मानचित्र को नक्शा भी कहा जाता है। 

आजकल मानचित्र केवल धरती, या धरती की सतह, या किसी वास्तविक वस्तु तक ही सीमित नहीं हैं। उदाहरण के लिये चन्द्रमा या मंगल ग्रह की सतह का मानचित्र बनाया जा सकता है; किसी विचार या अवधारणा का मानचित्र बनाया जा सकता है; मस्तिष्क का मानचित्रण (जैसे एम आर आई की सहायता से) किया जा रहा है।
मीनार

[[इराक़|ईराक़]] के [[सामर्रा]] शहर की मलवीया नामक मीनार
मीनार () ऊँचा स्तंभ-नुमा स्थापत्य होता है जो देखने में किसी आम बुर्ज से अधिक लम्बा और खिंचा हुआ दिखता है। सामान्यतः मीनार बेलनाकार, लम्बे और ऊपर प्याज़-नुमा मुकुट से सुसज्जित होते हैं। वे आसपास की इमारतों से अधिक ऊँचे होते हैं और अक्सर मुस्लिम मस्जिदों के साथ लगे हुए पाए जाते हैं।
चट्टग्राम विभाग

चटगाँव या चट्टग्राम विभाग, (बांग्ला: में চট্টগ্রাম, "चॉट्टोग्राम") बांग्लादेश का एक उपक्षेत्र है। इसका मुख्यालय चटगाँव है। इस उप विभाग में ११ जिले हैं। बंदरबन, ब्राह्मनबरिआ, चाँदपुर, चटगाँव, कोमिला, कौक्सबाजार, फेनी, खग्रचारी, लक्ष्मीपुर, नोकाहाली, रंगमती


श्रेणी:बांग्लादेश के विभाग
बादल

[[कपासी बादल]], हवाई जहाज की खिड़की से लिया गया चित्र
वायुमण्डल में मौज़ूद जलवाष्प के संघनन से बने जलकणों या हिमकणों की दृश्यमान राशि बादल कहलाती है। मौसम विज्ञान में बादल को उस जल अथवा अन्य रासायनिक तत्वों के मिश्रित द्रव्यमान के रूप में परिभाषित किया जाता है जो द्रव रूप में बूंदों अथवा ठोस रवों के रूप में किसी ब्रह्माण्डीय पिण्ड के वायुमण्डल में दृश्यमान हो।
बादल वर्षण (वर्षा और हिमपात इत्यादि) का प्रमुख स्रोत होते हैं।

बादलों का विधिवत वैज्ञानिक अध्ययन मौसम विज्ञान की बादल भौतिकी नामक शाखा में किया जाता है।

 Lagbhag - 40 डिग्री सेल्सियस hota hai
ग़ज़ा

ग़ज़ा पट्टी एक फिलिस्तानी क्षेत्र है। यह इसरायल के दक्षिण-पश्चिम में एक 45 किलोमीटर लम्बी तथा 6-12 किलोमीटर चौड़ी पट्टी के रूप में हैं। इसका दक्षिणी छोर मिस्र से जुड़ा हुआ है पर बाकी दिशाओं से यह इसरायल द्वारा घिरा है। य हाँ तक कि इसकी पश्चिमी सीमा जो भूमध्यसागर को खुलती है, पर भी इसरायली जलसेना का नियंत्रण है। यहाँ अरब मुसलमान रहते हैं जिनकी आबादी कोई 20 लाख के आसपास है।

ग़ज़ा शहर यहाँ की मुख्य आबादी है।
आर्द्रता

वायुमण्डल में विद्यमान अदृष्य जलवाष्प की मात्रा आर्द्रता () कहलाती हैं। यह आर्द्रता पृथ्वी से वाष्पीकरण के विभिन्न रुपों द्वारा वायुमण्डल में पहुंचती हैं। आर्द्रता का जलवायु विज्ञान में सर्वाधिक महत्व होता हैं, क्योंकि इसी पर वर्षा, तथा वर्षण के विभिन्न रूप जैसे वायुमण्डलीय तूफान तथा विक्षोभ (चक्रवात आदि) आधारित होते हैं।

वर्षा, बादल, कुहरा, ओस, ओला, पाला आदि से ज्ञात होता है कि पृथ्वी को घेरे हुए वायुमंडल में जलवाष्प सदा न्यूनाधिक मात्रा में विद्यमान रहता है। प्रति घन सेंटीमीटर हवा में जितना मिलीग्राम जलवाष्प विद्यमान है, उसका मान हम रासायनिक आर्द्रतामापी से निकालते है, किंतु अधिकतर वाष्प की मात्रा को वाष्पदाव द्वारा व्यक्त किया जाता है। वायु-दाब-मापी से जब हम वायुदाब ज्ञात करते हैं तब उसी में जलवाष्प का भी दाब सम्मिलित रहता है।
[[आर्द्रतामापी]] - हवा में आर्द्रता की मात्रा को नापने का उपकरण
दादासाहब फालके

धुंडिराज गोविन्द फालके उपाख्य दादासाहब फालके (मराठी : दादासाहेब फाळके) (३० अप्रैल १८७० - १६ फ़रवरी १९४४) वह महापुरुष हैं जिन्हें भारतीय फिल्म उद्योग का 'पितामह' कहा जाता है। 

दादा साहब फालके, सर जे. जे. स्कूल ऑफ आर्ट से प्रशिक्षित सृजनशील कलाकार थे। वह मंच के अनुभवी अभिनेता थे, शौकिया जादूगर थे। कला भवन बड़ौदा से फोटोग्राफी का एक पाठ्यक्रम भी किया था। उन्होंने फोटो केमिकल प्रिंटिंग की प्रक्रिया में भी प्रयोग किये थे। प्रिंटिंग के जिस कारोबार में वह लगे हुए थे, 1910 में उनके एक साझेदार ने उससे अपना आर्थिक सहयोग वापस ले लिया। उस समय इनकी उम्र 40 वर्ष की थी कारोबार में हुई हानि से उनका स्वभाव चिड़िचड़ा हो गया था। उन्होंने क्रिसमस के अवसर पर ‘ईसामसीह’ पर बनी एक फिल्म देखी। फिल्म देखने के दौरान ही फालके ने निर्णय कर लिया कि उनकी जिंदगी का मकसद फिल्मकार बनना है। उन्हें लगा कि रामायण और महाभारत जैसे पौराणिक महाकाव्यों से फिल्मों के लिए अच्छी कहानियां मिलेंगी। उनके पास सभी तरह का हुनर था। वह नए-नए प्रयोग करते थे। अतः प्रशिक्षण का लाभ उठाकर और अपनी स्वभावगत प्रकृति के चलते प्रथम भारतीय चलचित्र बनाने का असंभव कार्य करनेवाले वह पहले व्यक्ति बने।

उन्होंने 5 पौंड में एक सस्ता कैमरा खरीदा और शहर के सभी सिनेमाघरों में जाकर फिल्मों का अध्ययन और विश्लेषण किया। फिर दिन में 20 घंटे लगकर प्रयोग किये। ऐसे उन्माद से काम करने का प्रभाव उनकी सेहत पर पड़ा। उनकी एक आंख जाती रही। उस समय उनकी पत्नी सरस्वती बाई ने उनका साथ दिया। सामाजिक निष्कासन और सामाजिक गुस्से को चुनौती देते हुए उन्होंने अपने जेवर गिरवी रख दिये (40 साल बाद यही काम सत्यजित राय की पत्नी ने उनकी पहली फिल्म ‘पाथेर पांचाली’ बनाने के लिए किया)। उनके अपने मित्र ही उनके पहले आलोचक थे। अतः अपनी कार्यकुशलता को सिद्ध करने के लिए उन्होंने एक बर्तन में मटर बोई। फिर इसके बढ़ने की प्रक्रिया को एक समय में एक फ्रेम खींचकर साधारण कैमरे से उतारा। इसके लिए उन्होंने टाइमैप्स फोटोग्राफी की तकनीक इस्तेमाल की। इस तरह से बनी अपनी पत्नी की जीवन बीमा पॉलिसी गिरवी रखकर, ऊंची ब्याज दर पर ऋण प्राप्त करने में वह सफल रहे।

फरवरी 1912 में, फिल्म प्रोडक्शन में एक क्रैश-कोर्स करने के लिए वह इंग्लैण्ड गए और एक सप्ताह तक सेसिल हेपवर्थ के अधीन काम सीखा। कैबाउर्न ने विलियमसन कैमरा, एक फिल्म परफोरेटर, प्रोसेसिंग और प्रिंटिंग मशीन जैसे यंत्रों तथा कच्चा माल का चुनाव करने में मदद की। इन्होंने ‘राजा हरिशचंद्र’ बनायी। चूंकि उस दौर में उनके सामने कोई और मानक नहीं थे, अतः सब कामचलाऊ व्यवस्था उन्हें स्वयं करनी पड़ी। अभिनय करना सिखाना पड़ा, दृश्य लिखने पड़े, फोटोग्राफी करनी पड़ी और फिल्म प्रोजेक्शन के काम भी करने पड़े। महिला कलाकार उपलब्ध न होने के कारण उनकी सभी नायिकाएं पुरुष कलाकार थे (वेश्या चरित्र को छोड़कर)। होटल का एक पुरुष रसोइया सालुंके ने भारतीय फिल्म की पहली नायिका की भूमिका की। शुरू में शूटिंग दादर के एक स्टूडियो में सेट बनाकर की गई। सभी शूटिंग दिन की रोशनी में की गई क्योंकि वह एक्सपोज्ड फुटेज को रात में डेवलप करते थे और प्रिंट करते थे (अपनी पत्नी की सहायता से)। छह माह में 3700 फीट की लंबी फिल्म तैयार हुई। 21 अप्रैल 1913 को ओलम्पिया सिनेमा हॉल में यह रिलीज की गई। पश्चिमी फिल्म के नकचढ़े दर्शकों ने ही नहीं, बल्कि प्रेस ने भी इसकी उपेक्षा की। लेकिन फालके जानते थे कि वे आम जनता के लिए अपनी फिल्म बना रहे हैं, अतः यह फिल्म जबरदस्त हिट रही। 

फालके के फिल्मनिर्मिती के प्रयास तथा पहली फिल्म राजा हरिश्चंद्र के निर्माण पर मराठी में एक फिचर फिल्म 'हरिश्चंद्राची फॅक्टरी' २००९ में बनी, जिसे देश विदेश में सराहा गया।
बाबा आमटे

डॉ॰ मुरलीधर देवीदास आमटे (26 दिसंबर, 1914 - 9 फरवरी, 2008), जो कि बाबा आमटे के नाम से ख्यात हैं, भारत के प्रमुख व सम्मानित समाजसेवी थे। समाज से परित्यक्त लोगों और कुष्ठ रोगियों के लिये उन्होंने अनेक आश्रमों और समुदायों की स्थापना की। इनमें चन्द्रपुर, महाराष्ट्र स्थित आनंदवन का नाम प्रसिद्ध है। इसके अतिरिक्त आमटे ने अनेक अन्य सामाजिक कार्यों, जिनमें वन्य जीवन संरक्षण तथा नर्मदा बचाओ आंदोलन प्रमुख हैं, के लिये अपना जीवन समर्पित कर दिया। 9 फ़रवरी 2008 को बाबा का 94 साल की आयु में चन्द्रपुर जिले के वड़ोरा स्थित अपने निवास में निधन हो गया।
शिमोन पेरेज़

शिमोन पेरेज़ (२ अगस्त १९२३ – २८ सितंबर २०१६) इज़रायली राजनीतिज्ञ थे। वे १३ सितम्बर १९८४ से २० अक्टूबर १९८६ तक और फिरसे ४ नवम्बर १९९५ से १८ जून १९९६ तक दो बार इज़राइल के प्रधानमन्त्री रहे और २००७ से २०१४ तक इज़रायल के राष्ट्रपति थे।

१९९४ में पेरेज़को यित्झाक राबिन और यासिर अराफ़ात के साथ नोबेल शांति पुरस्कार से सम्मानित किया गया था।
इंटरनॉट

इंटरनॉट, एक विशेषण होता है, जो अंतर्जाल के संसार से गहराई से जुड़े लोगों को दिया जाता है। कोई भी इंटरनॉट वर्षो के अनुभव के बाद तकनीकी रूप से दक्ष ऐसे व्यक्ति सर्च इंजन, सर्च स्ट्रिंग्स, इंटरनेट रिसोर्सेज, फोरम, न्यूजग्रुप्स और चैट रूम्स के प्रयोग में विशेष तौर पर पारंगत होते हैं। इस प्रकार जो व्यक्ति इंटरनेट के इतिहास, राजनीति के बारे में जितना अधिक ज्ञान रखता है, उसे उतना ही बड़ा इंटरनॉट कहा जाता है। इसके विपरीत, जिस व्यक्ति का इंटरनेट ज्ञान कुछ कम होता है, ऐसे व्यक्तियों के लिए अन्य विशेषण प्रयोग किए जाते हैं।

ऑनलाइन संसार यानी इंटरनेट के बारे में विशेष ज्ञान रखने वाले व्यक्तियों को साइबरनॉट भी कहा जाता है। लेकिन इंटरनॉट इंटरनेट की समस्त जानकारी रखने वालों को कहा जाता है और इंटरनॉट ऑनलाइन जगत से जुड़ा एक अकादमिक शब्द भी है। इसके विपरीत, साइबरनॉट ऑनलाइन खेल, वर्चुअल वर्ल्ड या अन्य ऑनलाइन कल्पना जगत का विशेषज्ञ होता है। इंटरनेट की दुनिया में यह केवल शब्द मात्र नहीं है। यह कहना उचित होगा कि साइबरनॉट वह व्यक्ति होते हैं जिनका विकास इंटरनेट के साथ-साथ होता है, लेकिन इंटरनॉट उन्हें कहा जाता है जिनका दखल इंटरनेट की समूची विकास प्रक्रिया में होता है, यानि वे इंटरनेट के विकास में भागी भी हो सकते हैं।

इसी तरह आम नेटिजन भी इंटरनेट से जुड़ी जानकारी रखता है। लेकिन इंटरनॉट या साइबरनॉट्स की तरह नेटिजन बहुत गहराई से इंटरनेट की जानकारी नहीं रखता है। इसका अर्थ ये हुआ, कि आवश्यक नहीं कि उसे इंटरनेट की स्थापना या गेमिंग आदि से जुड़ी कोई विशेष जानकारी हो ही। हालांकि, इंटरनॉट, साइबरनॉट और नेटिजन जैसे नाम इंटरनेट से जुड़े विशेषज्ञों को ही दिए जाते हैं, लेकिन इन्हें विशेष तौर पर लिया जाना आमफेहम वेब सरफर्स से अलग करता है। क्योंकि आम वेब सरफर्स में इंटरनेट पर अपने काम का डाटा खोजने वाले लगभग सभी लोग आते हैं।
इयान बॉथम

अंगूठाकार|500px|right|2013 के फोटो में इयान बॉथम (बाएँ)
सर इयान टेरेंस बॉथम (; (जन्म 24 नवंबर 1955) इंग्लैंड की क्रिकेट टीम के पूर्व कप्तान और वर्तमान में क्रिकेट कमेंटेटर है। वह हरफनमौला के रूप में खेलते थे। अपने प्रख्यात पर कभी-कभी विवादास्पद क्रिकेट करियर में उन्होंने कई रिकॉर्ड स्थापित किये और अत्यंत अच्छे प्रदर्शन किये। वह अपने समय के चार महान ऑल-राउण्डर में से एक थे (अन्य थे इमरान ख़ान, कपिल देव और रिचर्ड हैडली)।

1977 में अपने टेस्ट करियर की शुरुआत करने वाले इयान ने अपने पहले 11 टेस्ट मैचों में 8 बार पारी में पाँच विकेट लिये थे और तीन शतक लगाए थे। उन्होंने 19 टेस्ट में 100 विकेट और 41 टेस्ट में 200 विकेट लिये थे। 1980 मेंं भारत के खिलाफ एक टेस्ट मैच में उन्होंने पहली पारी में शतक लगाया और 6 विकेट लिये। अगली पारी में उन्होंने 7 विकेट और लिये। फलस्वरूप वो एक ही टेस्ट में शतक लगाने और 10 विकेट लेने वाले पहले खिलाड़ी बने (सिर्फ इमरान ख़ान और शाकिब अल हसन ही इसे दोहरा पाए हैं)।

1980 में कप्तान बनाए जाने पर उनकी फॉर्म बिल्कुल गिर गई। 1981 की एशेज श्रृंखला के बीच में कप्तानी छोड़ने के बाद अगले ही टेस्ट में वह फॉर्म में आ गए। उन्होंने सीरीज़ का ऐसा रुख बदला की उस टेस्ट को बॉथम टेस्ट और श्रृंखला को बॉथम एशेज कहा जाता है। प्रारंभिक 51 टेस्ट में उन्होंने 38.80 की औसत से 11 शतक लगाकर 2,833 रन बनाए और 23.06 की औसत से 231 विकेट लिये जिसमें 19 बार पारी में पाँच विकेट शामिल है। हालांकि, वहाँ से उनके कौशल में धीरे-धीरे गिरावट आई। 1985 की एशेज को छोड़कर उनका प्रदर्शन औसत रहा।

कुल मिलाकर बॉथम ने 1977 से 1992 तक 102 टेस्ट खेलें जिसमें उन्होंने 14 शतक की मदद से 5,200 रन बनाए और 28.40 की औसत से 383 विकेट लिये जिसमें 27 बार पारी में पाँच विकेट शामिल है। 1986 से 1988 तक उनके पास टेस्ट क्रिकेट में सबसे ज्यादा विकेट लेने का रिकॉर्ड था (इससे पहले डेनिस लिली के पास था)। उन्होंने 1976 से 1992 तक 116 एक दिवसीय अंतर्राष्ट्रीय भी खेलें जिसमें उन्होंने 2,113 रन बनाए और 145 विकेट लिये। वह १९७९ क्रिकेट विश्व कप और १९९२ क्रिकेट विश्व कप के फाइनल में खेलें थे।
रिया सेन

रिया सेन (, pron. ) (जन्म: "रिया देव वर्मा", २४ जनवरी १९८१) एक भारतीय अभिनेत्री और मॉडल हैं। उनकी नानी सुचित्रा सेन, माँ मुनमुन सेन और बहन राइमा सेन भी अभिनेत्रियाँ रही हैं, इस तरह रिया मूलतः अभिनेताओं के परिवार में से है। उन्होंने अपना अभिनय करियर सन् १९९१ में फ़िल्म "विषकन्या" में एक बाल कलाकार के रूप में शुरू किया। उनको अपने फिल्म कैरियर की पहली व्यवसायिक सफलता सन् २००१ में एन. चंद्रा द्वारा दिग्दर्शित कम बजट वाली सेक्स कॉमेडी हिन्दी फ़िल्म "स्टाइल" में मिली। उनकी कुछ अन्य फ़िल्मों में निर्माता प्रीतिश नंदी की संगीतमय हिंगलिश (Hinglish) फ़िल्म "झंकार बीट्स" (2001), "शादी नं. 1" (2005) और मलयालम में हॉरर फ़िल्म "अनंथाभाद्रम" (2005) शामिल है।

सोलह साल की उम्र में जब रियाने फाल्गुनी पाठक के संगीत विडियो "याद पिया की आने लगी" में काम किया, तब पहली बार उनको एक मॉडल के रूप में पहचाना गया। तब से वह संगीत वीडियो, टेलिविजन विज्ञापनों, फैशन शो में और पत्रिका के आवरण पर दिखाई देने लगी।

रिया ने एक सामाजिक कार्यकर्ता के रूप में भी काम किया है और ऐड्स (AIDS) के प्रति जागरुकता फैलाने वाले एक संगीत विडियो में आयी, जिसका लक्ष्य लोगों के बीच इस बीमारी के बारे में बडे पैमाने में फैली गलतफ़हमियां को दूर करने का था। उन्होंने बाल नेत्र-चिकित्सा के लिया धन जुटाने में भी मदद की। अब तक रिया को अभिनेता अश्मित पटेल के साथ एम्एम्एस (MMS) क्लिप, फोटोग्राफर दब्बू रत्नानी के वार्षिक कैलेंडर में उनके अर्धनग्न चित्र और रूढ़िवादी भारतीय फ़िल्म उद्योग में बड़े परदे पर चुम्बन देनें को ले कर विवादों का सामना करना पड़ा हैं।
हैंड्स फ्री

एक [[:en:Saab 9-5|सैब ९-५]] कार में लगी हैंड्स फ्री मोबाइल किट

हैंड्स फ्री युक्तियाँ, ऐसे उपकरण होते हैं, जो उपभोक्ता को बिना मोबाइल फोन को हाथ में लिए बात कर पाने में सक्षम कर पाती हैं। ये युक्तियाँ, हैंडबैंड की तरह होती है, जिसमें मुंह के पास एक माइक्रोफोन लगा होता है, जिससे उपभोक्ता अपनी बात कह सकते है और कान के पास लगे दूसरे हैडबैंड से बात सुन सकते है। ये युक्तियाँ आकार, क्षमता, परास (रेंज), कनेक्शन, फोन और फीचर के अनुसार कई प्रकार की होती हैं। फोन के अनुरूप ढला होना इनका प्रमुखतम कारक होता है। यही इसका मोबाइल फोन के संग प्रयोग होना या न होना निश्चित करता है। साधारण हैंड्सफ्री युक्तियों में हैंडसेट होता है, लेकिन बाजार में मिलने वाली हैंड्सफ्री युक्तियों में स्पीकर फोन लगे होते हैं।

हैंड्स फ्री युक्ति की सहायता से फोन से बात करते समय अन्य काम भी कर सकते हैं। बात करते समय कंप्यूटर पर लिख सकते हैं या कागज पर अंकित भी सकते हैं। खासकर गाड़ी ड्राइविंग करते समय भी हैंड्सफ्री युक्ति की सहायता से बात कर सकते हैं। ये युक्तियाँ इन्फ्रा-रेड या ब्लूटूथ द्वारा मोबाइल फोन से जुड़ी रहती हैं।